Na temelju Zakona o vodama („Narodne novine“ broj 153/09., 63/11., 130/11., 56/13., i 14/14.), Pravilnika o graničnim vrijednostima emisija otpadnih voda („Narodne novine“ broj 3/16), te Odluke o odvodnji otpadnih voda na području Grada Pazina („Službene novine Grada Pazina“ broj 33/14,), direktor trgovačkog društva Usluga odvodnja d.o.o. (dalje u tekstu: Javni isporučitelj vodne usluge javne odvodnje), donosi

**PRAVILNIK**

**o sastavu tehnoloških otpadnih voda koje se upuštaju u sustav javne odvodnje i pročišćavaju na uređaju za pročišćavanje otpadnih voda Grada Pazina**

**Članak 1.**

Ovim se Pravilnikom određuje sastav tehnoloških otpadnih voda koje se upuštaju u sustav javne odvodnje ili prazne putem fekalne stanice i pročišćavaju na uređaju za pročišćavanje otpadnih voda te visina naknade za pročišćavanje.

**Članak 2.**

*„Tehnološke otpadne vode“*– su sve otpadne vode koje nastaju u tehnološkim postupcima i ispuštaju se iz industrijskih objekata za obavljanje bilo kakve gospodarske djelatnosti, osim sanitarnih otpadnih voda i oborinskih onečišćenih voda.

**Članak 3.**

Sastav tehnoloških otpadnih voda koje se upuštaju u sustav javne odvodnje ili prazne putem fekalne stanice te pročišćavaju na uređaju za pročišćavanje otpadnih voda mora biti unutar granica koje su određene ovim Pravilnikom i Odlukom o odvodnji i pročišćavanju otpadnih i oborinskih voda Grada Pazina.

**Članak 4.**

Za tehnološke otpadne vode koje se upuštaju u sustav javne odvodnje ili dovoze te pročišćavaju na uređaju za pročišćavanje otpadnih voda utvrđuju se slijedeće granične vrijednosti emisija onečišćujućih tvari:

|  |  |
| --- | --- |
| POKAZATELJI I MJERNE JEDINICE |  |
| - pH vrijednost | 6,5 – 9,5 |
| - Temperatura (oC) | 40 |
| - Krupne tvari- tehnološke otpadne vode | bez |
| - Taložive tvari (ml/lh) | 10 |
| - Ukupna suspendirana tvar (mg/l) | (a)\* |
| - BPK5 (mg/l) | 500 |
| - KPKCr  (mg/l) | 1200 |
| - Ukupni organski ugljik mg /l - TOC (mg /l) | - |
| - Aluminij (mg/l) | - |
| - Arsen (mg/l) | 0,1 |
| - Bakar (mg/l) | 0,5 |
| - Barij (mg/l) | 5,0 |
| - Bor (mg/l) | 10,0 |
| - Cink (mg/l) | 2,0 |
| - Kadmij (mg/l) | 0,1 |
| - Kobalt (mg/l) | 1,0 |
| - Kositar (mg/l) | 2,0 |
| - Ukupni krom (mg/l) | 0,5 |
| - Krom VI (mg/l) | 0,1 |
| - Mangan (mg/l) | 4,0 |
| - Nikal (mg/l) | 0,5 |
| - Olovo (mg/l) | 0,5 |
| - Selen (mg/l) | 0,1 |
| - Srebro (mg/l) | 0,1 |
| - Vanadij (mg/l) | 0,1 |
| - Željezo (mg/l) | 10 |
| - Živa (mg/l) | 0,01 |
| - Fluoridi otopljeni (mg/l) | 20,0 |
| - Sulfiti (mg/l) | 10 |
| - Sulfidi otopljeni (mg/l) | 1,0 |
| - Sulfati (mg/l) | 200 |
| - Kloridi (mg/l) | 1000 |
| - Ukupni fosfor (mg/l) | 10,0 |
| - Klor slobodni (mg/l) | 0,5 |
| - Klor ukupni (mg/l) | 1,0 |
| - Ortofosfati (mg/l) | - |
| - Ukupni dušik (mg/l) | 50,0 |
| - Amonij ion (mg/l) | - |
| - Nitriti (mg/l) | 10,0 |
| - Nitrati (mg/l) | - |
| - Mineralna ulja (mg/l) | 30,0 |
| - Ukupni cijanidi (mg/l) | 1,0 |
| - Cijanidi slobodni (mg/l) | 0,1 |
| - Ukupna ulja i masti (mg/l) | 100 |
| - Ukupni ugljikovodici (mg/l) | 30 |
| - Lakohlapljivi aromatski ugljikovodici (mg/l) | 1,0 |
| - Benzen (mg/l) | 1,0 |
| - PCB (mg/l) | 0,001 |
| - Lakohlapljivi klorirani ugljikovodici (mg/l) | 1,0 |
| - Ukupni organofosforovi pesticidi (mg/l) | 0,1 |
| - Ukupni organoklorovi pesticidi (mg/l) | 0,02 |
| - Detergenti, anionski (mg/l) | 10,0 |
| - Detergenti, neionski (mg/l) | 10,0 |
| - Detergenti, kationski (mg/l) | 2,0 |

\* granična vrijednost emisije određuje se u otpadnoj vodi u slučaju ako suspendirane tvari štetno djeluju na sustav javne odvodnje i/ili na proces pročišćavanja uređaja, a određuje ju pravna osoba koja održava objekte sustava javne odvodnje i uređaja.

**Članak 5.**

Određivanje vrijednosti pokazatelja onečišćujućih tvari u tehnološkim otpadnim vodama obavlja se ispitivanjem trenutnih uzoraka od strane predstavnika Javnog isporučitelja vodne usluge javne odvodnje. Analize ovlaštenog laboratorija (određene prema vodopravnoj dozvoli) korisnik je dužan redovito dostavljati Javnom isporučitelju vodne usluge javne odvodnje.

**Članak 6.**

Tehnološke otpadne vode u kojima vrijednosti pokazatelja onečišćujućih tvari prekoračuju granične vrijednosti navedene u članku 4. ovog Pravilnika moraju biti pročišćene tako da ne oštećuju i ne remete rad uređaja za pročišćavanje otpadnih voda.

**Članak 7.**

Visina naknade za pročišćavanje tehnoloških otpadnih voda graničnih vrijednosti iz članka 4. ovog Pravilnika iznosi:

* iz trgovačke djelatnosti 20,00 kn po m3
* iz industrijske djelatnosti 25,00 kn po m3 .

U cijenu iz prethodnog stavka ovog članka nije uključen PDV.

**Članak 8.**

Ukoliko se ispitivanjem trenutnih uzoraka tehnološke otpadne vode utvrde povećane vrijednosti pokazatelja onečišćujućih tvari iz članka 4. plaća se povećana cijena usluge pročišćavanja, a u svrhu pokrivanja povećanih troškova pročišćavanja i održavanja uređaja za pročišćavanje otpadnih voda.

**Članak 9.**

Povećana cijena usluge pročišćavanja tehnoloških otpadnih voda obračunava se prema slijedećem izrazu:

**N=Ti / Tdopi x c**

Značenje pojedinih čimbenika u izrazu je:

**N** - povećana mjesečna naknada za pročišćavanje tehnoloških otpadnih voda

**Ti** - izmjerena vrijednost **i**-tog pokazatelja onečišćujuće tvari u tehnološkoj

otpadnoj vodi (KPKCr, BPK5 ili drugi pokazatelj s najvećim utjecajem na

funkcionalnost i povećane troškove rada uređaja za pročišćavanje otpadnih voda)

**Tdopi** - dopuštena vrijednost **i**-tog pokazatelja onečišćujuće tvari u tehnološkoj

otpadnoj vodi, na temeljem članka 4. ovog Pravilnika

**c**  - cijena odvodnje i pročišćavanja 1 m3 tehnološke otpadne vode.

**Članak 10**.

Danom stupanja na snagu ovog Pravilnika prestaje važiti Pravilnik o sastavu tehnoloških otpadnih voda koje se upuštaju u sustav javne odvodnje i pročišćavaju na uređaju za pročišćavanje otpadnih voda Grada Pazina, broj: 11-1/15 od  16. siječnja 2015. godine.

**Članak 11**.

Ovaj Pravilnik stupa na snagu i primjenjuje se danom donošenja.

Broj: 131-1/16

Pazin, 26.08.2016.

Direktor

Dragan Šipraka, dipl. ing.